**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. május 24-i nyilvános üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

 Boros Tamás polgármester

 Vida Gábor alpolgármester

dr. Thoma Elek

Rózsavölgyi László

önkormányzati képviselő

Távol van: -

 Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 4 fő jelen van. Süle Tamás képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**25/2018.(V.24) önkormányzati határozat**

Magyargencs Község Önkormányzatának képviselő-testülete 2018. május 24-i nyilvános üléséről napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2017. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2017. évi zárszámadásának elfogadása

Előadó:polgármester

1. Magyargencs Község Önkormányzat 2017. évi költségvetésének módosítása

Előadó:polgármester

1. Magyargencs Község Önkormányzat 2017. évi zárszámadásának elfogadása

Előadó:polgármester

1. Nemesgörzsönyi Közös Önkormányzati Hivatal Alapító Okirat módosítása

Előadó:polgármester

1. Belső ellenőrzési jelentés elfogadása

Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2017. évi költségvetésének módosítása**

**Előadó: polgármester**

Boros Tamás polgármester elmondja, hogy az előterjesztést mindenki megkapta. Részletesen tartalmazza a módosítás okait. Ismerteti a tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2018. (V. 24.) önkormányzati határozat**

**A Nemesgörzsönyi Közös Önkormányzati Hivatal 2017. évi költségvetésének módosítása**

Magyargencs Község Önkormányzatának képviselő-testülete elfogadja a határozat melléklete szerint a Nemesgörzsönyi Közös Önkormányzati Hivatal 2017. évi költségvetésének módosítását.

Felelős: Tatai László polgármester – az önkormányzat költségvetésében történő szerepeltetésért

Közreműködik: Ivanics Barbara jegyző

Határidő: 2018. május 31.

**2)Nemesgörzsönyi Közös Önkormányzati Hivatal 2017. évi zárszámadásának elfogadása**

**Előadó:polgármester**

Boros Tamás polgármester elmondja, hogy a zárszámadás is kiküldésre került mindenkinek, áttanulmányozhatták. A Közös Hivatal költségvetésében a dolgozók bére, dologi kiadások között a programok, szoftverek díjai szerepelnek, valamint bérleti díj, melyet az önkormányzatoknak fizet a Hivatal.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2018. (V. 24.) önkormányzati határozat**

Magyargencs Község Önkormányzatának Képviselő-testülete a Nemesgörzsönyi Közös Önkormányzati Hivatal 2017. évi költségvetésének végrehajtásáról szóló beszámolót

3.540 e Ft. nyitó pénzkészlettel 91.430 e Ft. bevételi főösszeggel (pénzmaradvány nélkül)– 88.078 e Ft. kiadási főösszeggel, 5.196 e Ft. záró pénzkészlettel elfogadja.

A beszámoló jelen határozat mellékletét képezi(1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester

Határidő: Nemesgörzsöny Község zárszámadásának elfogadása. A Nemesgörzsönyi Közös Önkormányzati Hivatal 2017. évi költségvetésének lezárása

**3)Magyargencs Község Önkormányzat 2017. évi költségvetésének módosítása**

**Előadó:polgármester**

Boros Tamás polgármester ismerteti a költségvetés módosítását, annak tartalmát az előterjesztés szerint. Tételesen bemutatja a módosítás okait, elmondja, hogy a főősszegeket tekintve jól megtervezésre került a költségvetés.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**6/2018.(V.30.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat 2017. évi költségvetéséről szóló 1/2017.(II.27.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Magyargencs Község Önkormányzat 2017. évi zárszámadásának elfogadása**

**Előadó:polgármester**

Boros Tamás polgármester ismereti a zárszámadási rendeletet, mellékleteit. Részletesen bemutatja a beruházásokat, felújításokat. Elmondja, az záportározó tervezés, felmérés beruházás 1.367 ezer forint, fűnyíró beruházás 41 ezer forint, fűkasza beszerzés (2 db) 320 ezer forint,óvodai székbeszerzés 157 ezer forint, hűtőszekrény beszerzés 66 ezer forint, kandalló beszerzés művelődési ház 290 ezer forint, kisértékű tárgyi eszköz beszerzés 284 ezer forint.

Felújítások: járdafelújítás felújítás 9.990 ezer forint, temetői térkövezés 412 ezer forint,művelődési ház felújítás 3.482 ezer forint,ablakcsere 600 ezer forint,óvodai felújítás (járda) 90 ezer forint.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Boros Tamás polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**7/2018.(V.31.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat 2017. évi zárszámadásról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Nemesgörzsönyi Közös Önkormányzati Hivatal Alapító Okirat módosítása**

**Előadó:polgármester**

Boros Tamás polgármester elmondja, hogy az Alapító Okirat utoljára akkor volt módosítva, amikor Kemenesszentpéter csatlakozott 2013-ban. Jogszabály módosítás miatt szükséges módosítani, mert szakfeladatok helyett már cofogok vannak, le kell cserélni őket.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2018. (V. 24.) önkormányzati határozat**

Magyargencs község Önkormányzat Képviselő-testülete a Nemesgörzsönyi Közös Önkormányzati Hivatal alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Nemesgörzsönyi Közös Önkormányzati Hivatal jegyzőjét, hogy az egységes szerkezetű Alapító Okiratot a MÁK Törzskönyvi nyilvántartása és az intézmény részére küldje meg.

**Határidő**: azonnal

**Felelős**: jegyző

**6)Belső ellenőrzési jelentés elfogadása**

**Előadó:polgármester**

Boros Tamás polgármester ismerteti a jelentés tartalmát. Elmondja, hogy Magyargencs Község Önkormányzatnál a 2016. év belső ellenőrzések megállapításaira, javaslataira elkészítették az intézkedési terveket, abban meghatározták a felelősöket és a határidőket. Az intézkedési terveket megküldték a belső ellenőrzési vezető részére. A költségvetési beszámolóval és a zárszámadással kapcsolatos intézkedések megtörténtek. A víziközmű vagyon állományba vételével kapcsolatos feladatokat az ellenőrzés időpontjáig még nem végezték el, azt 2017. december 31-ig tervezik végrehajtani.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**29/2018. (V.24.) önkormányzati határozat**

Magyargencs Község Önkormányzat Képviselő-testülete úgy döntött, hogy a Bocskay és Társa Bt. által készített Magyargencs Község Önkormányzata 2017. évi belső ellenőrzési terve 1. pontja alapján a 2016. évi belső ellenőrzési megállapítások okán készített intézkedési tervek és azok végrehajtása ellenőrzéséről szóló belső ellenőrzési jelentés elfogadja.

Felelős: polgármester, aljegyző

Határidő:azonnal

**7)Vegyes ügyek**

**Előadó: polgármester**

Boros Tamás polgármester elmondja, hogy az ingatlanok előtti közterületek karbantartásával kapcsolatban felmerült egy probléma az elfogadott rendeletben. A házhoz van meghatározva a távolság, amit nyírni, karbantartani kell, nem pedig az ingatlanhoz, és vannak olyan házak, melyek az utcafronton nem telekhatárra épültek, így félre értelmezhető a szabály. Ezt szeretné módosítani.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Boros Tamás polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2018.(VI.8.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.24) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

Boros Tamás polgármester elmondja, hogy vételi szándék érkezett a Magyargencs 578 hrsz-ú ingatlanra. A vagyonrendelet értelmében pályázatot kell kiírni, ismereti az pályázat tartalmát. Szó volt arról, hogy garázst csináltat az önkormányzat, de a tejcsarnok pont megfelelő lenne egy ajtócserével. A polgárőrök nem használják, az épület állaga megfelelő. A jelenlegi garázs felújításra szorul, magántulajdonú ingatlannal közös tetőszerkezettel. Javasolja, hogy 500.000.-Ft-os áron hirdessék meg az ingatlant.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2018. (V.24.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázati a Magyargencs 578 hrsz.-ú belterületi ingatlan értékesítésére , zárt borítékos eljárás keretében. Magyargencs Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a szerződés megkötésére azzal, hogy az **ingatlan átadása 2018. szeptember 30-a**, mely napig az eladó térítésmentesen használja az ingatlant.

**Pályázati Felhívás**

**belterületi ingatlan értékesítésére**

Magyargencs község Önkormányzata pályázatot hirdet a Magyargencs 578 hrsz-ú ingatlan értékesítésére az alábbi feltételekkel:

1. **Az ingatlan pontos címe:** Magyargencs 578 **hrsz**
2. **Az ingatlan területe:** 79 m2, hirdetve helyben szokásos módon: hirdetőtáblán, hangosbemondó útján
3. **Az ingatlan művelési ág megnevezése:** kivett tűzoltóság
4. **Eladási ár minimuma :** 500.000.-Ft
5. **Az ajánlatnak tartalmaznia kell:**
	* A pályázó nevét és címét
	* Nyilatkozatát arra vonatkozóan, hogy a pályázati feltételeket elfogadja
	* Nyilatkozatát az ingatlan vételárára vonatkozóan
6. **Az ingatlan megtekintésének időpontja**: folyamatosan lehetséges, az önkormányzat részéről közreműködést nem igényel.
7. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2018. június 5-án 09 óráig kell benyújtani**

Magyargencs Község Önkormányzat

**8517 Magyargencs, Petőfi u. 127.**

A borítékra rá kell írni: 578 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2018. június 7-én 11 órakor kerül sor**

a Magyargencs Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

 **Eredményhirdetés ideje:**

**2018. június 7-án 12 órakor kerül sor**

a Magyargencs Község Önkormányzat

 Földszinti hivatalos helyiségében

 **Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Magyargencs Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős:polgármester

Határidő:azonnal

Boros Tamás polgármester elmondja, hogy az önkormányzat mobiltelefon előfizetése kapcsán a pápakörnyéki önkormányzatok flotta csomagban vannak, mellyel kapcsolatos ügyek intézője a Pápakörnyéki Önkormányzatok Feladatellátó Társulása. Jelenleg 1500.Ft+áfa az előfizetési díj 8óra ingyen lebeszélhető. Lehetőség van 1700.- +áfa előfizetési díjra áttérni, akkor korlátlan a lebeszélhetőség. Javasolja a tarifacsomag váltást.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2018. (V.24.) önkormányzati határozat**

Magyargencs Község Önkormányzat Képviselő-testülete úgy döntött, hogy a mobilszolgáltatásra vonatkozóan a Magyar Telekom Nyrt. 1700.- Ft+áfa alapdíjjal rendelkező ajánlatát elfogadja, és kéri a díjcsomag módosítását. Felhatalmazza a Pápakörnyéki Önkormányzatok Feladatellátó Társulását a keretszerződés megkötésére.

Felelős:polgármester

Határidő:azonnal

Boros Tamás polgármester elmondja, hogy van két szabályzata a Közös Hivatalnak, mely az ASP bevezetése miatt elkészítésre került, az Informatikai Biztonsági és az Adatvédelmi Szabályzat. Javasolja elfogadásra.

Boros Tamás polgármester megkérdezi, hogy van-e valakinek kérdése, hozzászólása a megállapodással kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2018. (V. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal Informatikai Biztonsági, valamint Adatvédelmi Szabályzatát.

Felelős: aljegyző

Határidő:azonnal

Boros Tamás polgármester elmondja, hogy a kultúrház parkettája felpúposodott, kijavításra került. A falburkolaton van még kis hiba, az is javítva lesz. Tájékoztatja a testületet, hogy a pályázatokat beadtuk, a csa

padékvíz elvezetéses pályázat most leállt, nincs információnk róla. A falnap lezajlott, az autóverseny is probléma mentesen megrendezésre került. Az utakat grédereztetni fogja cég.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. május 24-i nyilvános ülést 19 óra 45 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**